เก็งกำไร ERW รับประโยชน์เต็มนักท่องเที่ยวฟื้นตัวเป้าหมาย7.30บ.
เก็งกำไร ERW รับประโยชน์เต็มนักท่องเที่ยวฟื้นตัวเป้าหมาย7.30บ.
24 ธ.ค. 2561

บล.เคทีบี (ประเทศไทย) ระบุในบทวิเคราะห์วันนี้(24ธ.ค.)ว่า บริษัท ดิ เอราวัณ กรุ๊ป จำกัด (มหาชน) หรือ ERW  ข้อมูลจากกระทรวงท่องเที่ยวและกีฬาระบุจำนวนนักท่องเที่ยวเดือน พ.ย. 2018 อยู่ที่ 3.18 ล้านกลับมาฟื้นตัวได้ 4.5% เทียบช่วงเดียวกันของปีก่อนเพราะได้รับผลดีจากมาตรการฟรีวีซ่า (VoA)
โดยการเพิ่มขึ้นส่วนใหญ่มาจากนักท่องเที่ยวอินเดียที่เพิ่มขึ้นถึง 19.9%เทียบช่วงเดียวกันของปีก่อนและนักท่องเที่ยวมาเลเซียโตได้ที่ 44.6%เทียบช่วงเดียวกันของปีก่อนขณะที่นักท่องเที่ยวจีนยังมีการหดตัวลงที่ 14.6%เทียบช่วงเดียวกันของปีก่อนแต่เป็นการหดตัวลงที่น้อยกว่าเดือนก่อนที่ 19.8%เทียบช่วงเดียวกันของปีก่อนทั้งนี้ จำนวนนักท่องเที่ยวรวมใน 11M18 คิดเป็นเพียง 92% จากที่
คาดการณ์ทั้งปีของที่ 37.3 ล้านคน (+5.4% YoY) ซึ่งเดือน พ.ย. 2018 ถือว่าทำได้ดีกว่าที่เราคาดไว้ ทำให้เรามองว่า จำนวนนักท่องเที่ยวรวมมีโอกาสที่จะทะลุเป้าหมายทั้งปีของเราได้ แต่เรายังคงน้ำหนักการลงทุนในกลุ่มท่องเที่ยวเป็น “น้อยกว่าตลาด” เพราะจำนวนนักท่องเที่ยวจะกลับมาโตที่ระดับ 10-20% ค่อนข้างยาก และคาดว่าจะเห็นแรงเก็งกำไรหุ้น ERW เพราะได้ประโยชน์เต็มๆจากนักท่องเที่ยวที่ฟื้นตัวได้ดี ราคาที่เหมาะสมโดย KTBST  7.30 บาท